*Lehdistötiedote 2016-06-23*

**Knauf Insulations Peter Isacsson jos Lambda 35**

Jotkin asiat tapahtuvat äkkiä ja aiheuttavat suoranaisen vallankumouksen. Nykyajan historiassa on lukuisia merkittäviä tapahtumia, jotka ovat olleet lähtölaukaus jollekin aivan uudelle. Tällaisia ovat esimerkiksi Berliinin muurin murtuminen vuonna 1989 tai Applen ensimmäinen iPhone vuonna 2007 (niinpä, älypuhelin ei ole edes 10 vuotta vanha keksintö).

Toiset asiat taas tapahtuvat vähitellen, ja niitä voi olla aluksi vaikea hahmottaa. Jonakin päivänä sitä vain huomaa arkipäivän muuttuneen täysin. Esimerkiksi vielä muutama vuosi sitten käytännös-sä kaikille tuli paperinen sanomalehti joka aamu. Enää se ei ole lainkaan niin itsestään selvää.

Siinä, että me Knauf Insulationilla olemme pienentäneet EcoBatt-tuotteidemme lambda-arvon 35:een, ei todellakaan ole mitään vallankumouksellista. Se on kuitenkin hyvä esimerkki kehityksestä, joka ei tapahdu yhdessä yössä mutta joka silti on vääjäämätöntä. Edut ovat selviä: pienemmät lämmityskustannukset säästävät rahaa ja vähentävät hiilidioksidipäästöjä.

Niiden lisäksi Knauf Insulation tarjoaa vielä yhden lisäedun. Tämä uusi ja entistä paremmin lämpöä eristävä lasivilla ei maksa yhtään enempää kuin EcoBattin edellinen versio!

Professori emeritus Jonny Kronvall pohdiskelee, kuinka hyvin eristävä lasivilla jää syrjään valinnoissa esimerkiksi materiaalin tuntemattomuuden ja puutteellisen elinkaarianalyysin takia.

Matalamman lambda-arvon eristeillä tehtävän eristyksen kysyntä on jo alkanut kasvaa, mutta siitä ei ole haittaa, että kokemus ja osaaminen ohjaavat kehityksen oikeaan suuntaan.

Peter Isacsson,General Manager Nordics

**Lisätietoja:**

Peter Isacsson, Nordic General Manager | +46 (0)706 45 00 06

Fredrik Stengarn, Press Officer | +46 (0)735 23 23 32

Thomas Pompe, HR Officer Nordics | +46 (0)703 35 54 43

Knauf Insulation on osa Knauf Groupia, joka on maailmanlaajuisesti toimiva perheomisteinen rakennusmateriaaleihin keskittyvä konserni. Konsernin liikevaihto on yli viisi miljardia euroa. Olemme yksi maailman suurimmista eristeiden valmistajista, ja me toimimme yli 35 maassa. Meillä on yli 40 tuotantolaitosta, joissa valmistetaan lasivillaa, kivivillaa, suulakepuristettua polystyreeniä (XPS), solupolystyreeniä (EPS) ja suulakepuristettua polyetyleeniä (XPE). Palveluksessamme on yli 5 500 työntekijää, ja me olemme asiantuntijoita eristeiden valmistuksessa, tutkimuksessa ja kehitystyössä. Tarjoamme edistyksellisiä ratkaisuja, jotka parantavat rakennusten energiatehokkuutta ympäri maailmaa. Lue lisää meistä ja tuotteistamme osoitteessa [www.knaufinsulation.fi](http://www.knaufinsulation.fi/)